CELEX: C2006/108/13
Language: sk
Date: 2006-05-06 00:00:00
Title: Vec C-126/06: Návrh na začatie prejudiciálneho konania podaný Dioikitiko Protodikeio (Správny súd prvého stupňa) v Tripoli (Grécko)  3. marca 2006  – Carrefour – Marinopoulos/Nomarchiaki Aftodioikisi (oblastná správa) v Tripoli

6.5.2006   
            
            
               SK
            
            
               Úradný vestník Európskej únie
            
            
               C 108/8
            
         Návrh na začatie prejudiciálneho konania podaný Dioikitiko Protodikeio (Správny súd prvého stupňa) v Tripoli (Grécko) 3. marca 2006 – Carrefour – Marinopoulos/Nomarchiaki Aftodioikisi (oblastná správa) v Tripoli
   (Vec C-126/06)
   (2006/C 108/13)
   Jazyk konania: gréčtina
   Vnútroštátny súd, ktorý podal návrh na začatie prejudiciálneho konania
   Dioikitiko Protodikeio (Správny súd prvého stupňa) v Tripoli (Grécko)
   Účastníci konania pred vnútroštátnym súdom
   
      Žalobca: Carrefour – Marinopoulos
   
      Žalovaný: Nomarchiaki Aftodioikisi (oblastná správa) v Tripoli
   Prejudiciálne otázky
   
               a.
            
            
               Je požiadavka predchádzajúceho povolenia pre uvedenie do obehu výrobkov „bake-off“, ktorá je popísaná v dôvodoch návrhu na začatie prejudiciálneho konania, opatrenie s rovnakým účinkom ako množstevné obmedzenie v zmysle článku 28 ES?
            
         
               b.
            
            
               Slúži požiadavka predchádzajúceho povolenia na výrobu chleba v prípade, že sa má považovať za množstevné obmedzenie, len na kvalitatívny účel, t. j. slúži to len na kvalitatívne rozlíšenie, pokiaľ ide o vlastnosti predpečeného chleba (vôňa, chuť, farba a vzhľad kôry) ako aj o jeho výživnú hodnotu (rozsudok Súdneho dvora Európskych spoločenstiev z 5. novembra 2002, Komisia/Nemecko, C-325/00) alebo to slúži ochrane spotrebiteľa a verejného zdravia pred prípadným falšovaním jeho kvality (rozhodnutie 3852/2002 Symvoulio tis Epikrateias)?
            
         
               c.
            
            
               Je tu vzhľadom na to, že uvedené obmedzenie zahŕňa bez výnimky tak domáce výrobky ako aj výrobky zo Spoločenstva typu „bake-off“, súvislosť s právom Spoločenstva a je toto obmedzenie spôsobilé voľný obchod s uvedenými výrobkami medzi členskými štátmi ovplyvniť bezprostredne alebo sprostredkovane, v skutočnosti alebo potenciálne?